**A Terézvárosi Kulturális Közhasznú Nonprofit Zrt.**

***„Így írunk mi a Hatkerben”***

**címmel**

**szépírói versenyt**

**hirdet**

**a Terézvárosban lakó és/vagy itt tanuló felső tagozatos, valamint**

**középiskolás diákok számára**

A versenyre három korcsoportban és két kategóriában lehet nevezni:

5**−**6. évfolyam vers 5**−**6. évfolyam próza

7**−**8. évfolyam vers 7**−**8. évfolyam próza

9**−**13. évfolyam vers 9**−**13. évfolyam próza

Egy nevező diák kategóriánként egy-egy pályamunkát adhat be.

A téma és a műfaj szabadon választható. Kérjük a pályázókat, hogy a helyesírásra ügyeljenek!

Terjedelmi korlátok:

Vers: legfeljebb 2500 karakter (szóközzel együtt)

Próza: legfeljebb 10800 karakter (szóközzel együtt)

**A pályamunkákat és a jelentkezési lapokat elektronikus úton kérjük eljuttatni a** **szebelledi@eotvos10.hu** **címre.**

**Beérkezési határidő:**

**2024. március 26., kedd 16.00**

***Fontos!***

**A pályázat *jeligés*, ezért az alkotásokon kizárólag a választott jelige, a mű címe és az alkotó iskolai évfolyama szerepelhet. Kérjük, a pályázó egyéb adatait a jelentkezési lapon tüntessék fel, és a pályamunkával egyszerre küldjék el a fenti e-mail címre.**

**A jelentkezési lap letölthető az Eötvös10 honlapjáról (www. eotvos10.hu)**

***A pályamunkák fájlnevében a jeligén kívül kérjük a mű címét is feltüntetni, így:***

***Jelige\_Mű címe***

A pályázatok beadása az iskolai szervezőtanárokon keresztül vagy egyénileg történhet.

A beérkezett alkotásokat háromtagú zsűri bírálja el. Kategóriánként és korcsoportonként a díjazottak könyvet/könyvutalványt nyernek, a legjobb írásokat az Eötvös10 online felületein közzétesszük.

A zsűri tagjai: **Draskóczi Ágnes** költő, középiskolai tanár, **Garaczi László** József Attila-díjas költő, író és **Kuczkó Andrea**, a Körúti Könyvtár vezetője

A nevezéssel a pályázók, illetve a pályázók szülei hozzájárulnak, hogy alkotásaik (vagy azok részletei) nevük és koruk megjelölésével megjelenhessenek az Eötvös10 és az önkormányzat honlapján, közösségi oldalain, illetve kiadványaiban.

*A díjátadót várhatóan a költészet napja alkalmából szervezett program keretében, 2024. április 12-én délelőtt az Eötvös10 Művelődési Házban tartjuk. A pontos időpontról a nyerteseket külön értesítjük.*